24. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 147876/2489 της 19 Ιουλ./12 Αυγ. 1966 (ΦΕΚ Β' 508) Περί αυξήσεως του επιδόματος υψηλού βαθμού ευθύνης και επιπόνου εργασίας του προσωπικού της Υπηρεσίας Πολιτικής Αεροπορίας. Εκυρώθη αφ' ης ίσχυσεν, δια της παρ. 11, 3 άρθρ. 25 Ν.Δ. 4548/1966 (τόμ. 2Α σελ. 384,55) Έχοντες υπ' όψιν: 1)Το άρθρ. 20 του Ν.Δ. 4242/1962 περί τροποποιήσεως φορολογικών και άλλων τινών διατάξεων. 2)Την παρ. 10 του άρθρ. 5 του Νόμ. 4464/1965 περί τροποποιήσεως διατάξεών τινων του Υπαλληλικού Κώδικος κλπ. 3)Τας διατάξεις του Ν.Δ. 3001/1954. 4)Την υπ' αριθ. 221037/2.9.65 απόφασιν ημών, δι' ης παρεσχέθη εις άπαν το τακτικόν, έκτακτον, επί συμβάσει ή ημερομισθίω προσωπικόν της Υπηρεσίας Πολιτιής Αεροπορίας του Υπουργείου Συγκοινωνιών επίδομα υψηλού βαθμού ευθύνης και επιπόνου εργασίας κατά την άσκησιν του έργου του, ανερχόμενον εις ποσοστόν 1/10 του βασικού αυτού μισθού ή ημερομισθίου και 5)Τας ιδιαζούσας συνθήκας παροχής εργασίας υπό του προσωπικού της Υ.Π.Α., αποφασίζομεν : α)Τροποποιούντες την υπ' αριθ. 221037/2.9.65 απόφασιν ημών, αυξάνομεν το παρεχόμενον δυνάμει ταύτης επίδομα υψηλού βαθμού ευθύνης και επιπόνου εργασίας εις άπαν το προσωπικόν της Υπηρεσίας Πολιτικής Αεροπορίας εις ποσοστόν 30% του βασικού αυτού μισθού ή ημερομισθίου. β)Καθορίζομεν όπως η προκύπτουσα δαπάνη εκ της αυξήσεως του ρηθέντος επιδόματος βαρύνη τον κωδικόν αριθμόν 0259 των φορέων 410-420. Η καταβολή του επιδόματος τούτου εντέλλεται δια μισθοδοτικών καταστάσεων. γ)Η ισχύς της παρούσης άρχεται από 1ης Ιουν. 1966. δ)Μερίμνη του Γ.Λ.Κ. να προωθηθή το κατά Νόμον Β.Δ/μα. 